kk ru ru ru kk ru en kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk en kk en kk kk kk kk kk kk kk kk en kk kk kk kk kk kk kk kk kk kk kk kk kk kk en kk kk kk kk kk kk kk kk kk kk kk kk kk kk kk kk kk en kk en kk kk kk kk kk en ru ru
АвтомобилиАстрономияБиологияГеографияДом и садДругие языкиДругоеИнформатикаИсторияКультураЛитератураЛогикаМатематикаМедицинаМеталлургияМеханикаОбразованиеОхрана трудаПедагогикаПолитикаПравоПсихологияРелигияРиторикаСоциологияСпортСтроительствоТехнологияТуризмФизикаФилософияФинансыХимияЧерчениеЭкологияЭкономикаЭлектроника
13.1. әл-Фараби атындағы ҚазҰУ-да білім алушылардың қорытынды аттестациясы жоғары және жоғары оқу орнынан кейінгі білім мамандықтарына академиялық күнтізбеде көрсетіліп, мамандықтың оқу жұмыс жоспарларында бекітілген мерзімде өткізіледі.
Бакалавриат білім алушыларының қорытынды аттестациясы мемлекеттік емтихан тапсыру және дипломдық жұмыс (жоба) қорғау түрінде өткізіледі. Магистратура мен докторантура білім алушыларының қорытынды аттестациясы кешенді емтихан мен диссертацияны қорғаудан тұрады.
13.2. Білім алушыларды қорытынды аттестациядан өткізу үшін барлық оқу түрлері бойынша әрбір мамандық үшін мемлекеттік аттестация комиссиялары (МАК) құрылады. Факультет декандары ағымдағы жылдың 15 қазанына дейін Академиялық мәселелер бойынша департаменттің оқу үдерісін жоспарлау және қамтамасыз ету бөліміне және Жоғары оқу орнынан кейінгі институтқа бітіруші мамандардың саласына сәйкес тәжірибелік еңбек өтілі бар және аталған ЖОО-да жұмыс істемейтін профессорлар, доценттер, ғалымдар, оқытушылар, өндірістің тәжірибелі мамандары және мұғалімдер ішінен МАК төрағаларының кандидатураларын ұсынады. МАК төрағасының кандидатурасы ағымдағы жылдың 1 қарашасынан кешіктірмей ҚР БжҒМ жіберіледі де, сол жылдың 20 желтоқсанынан кешіктірмей министрлік тарапынан бекітіледі
13.3. Білім алушылар қорытынды аттестацияға тізім бойынша факультет деканының өкімімен (универстет бойынша бұйрық) рәсімделіп қорытынды аттестациялаудан кемінде екі апта бұрын МАК-қа жіберіледі. Магистрлік не докторлық диссертацияны қорғауға білім алушылар МАК төрағасының ұсынысымен университет ректорының бұйрығымен жіберіледі.
Қорытынды аттестацияға жұмыс және жеке оқу жоспарлары мен оқу жұмыс бағдарламаларына сәйкес оқу үдерісін толық аяқтаған білім алушылар жіберіледі. Бітіруші курстың студенті жұмыс және жеке оқу жоспары талаптарын және оқу жұмыс бағдарламасын орындамаса жазғы семестрден өткізілместен оқу курсына қайта оқуға қалдырылады.
13.4. Ректор бекіткен МАК жұмыс кестесі МАК жұмысы басталуына екі апта қалғаннан кешіктірмей жалпы назарға жеткізіледі.
13.5. Бакалавриаттың соңғы курсында білім алушылардың диплом жұмыстарының рецензенттері жұмыс орны мен атқаратын қызметі көрсетіліп және диплом жұмыстарының тақырыптары бітіру курсының басында факультет ұсынған жалпы тізім бойынша ректордың бұйрығымен бекітіледі.
13.6. Магистранттар мен докторанттардың диссертациялық жұмыстарының тақырыптары оқудың алғашқы екі ай ішінде университет Ғылыми кеңесінің шешімі бойынша ректордың бұйрығымен бекітіледі.
13.7. Дипломдық жұмысты, магистрлік не докторлық диссертацияны рецензиялауды тек қорғалатын жұмыс профиліне сәйкес мамандыққа ие, сырт мекемелердің мамандары ғана жүзеге асыра алады.
13.8. Кешенді емтихан магистратурада диссертацияны қорғаудан бір ай бұрын және докторантурада үш ай бұрын қабылданады.
13.9. Мамандықтар бойынша мемлекеттік емтихандардың жұмыс бағдарламаларын, магистратура мен докторантурадағы кешенді емтихандар бағдарламаларын, осы емтиханға енгізілген пәндердің оқу бағдарламасы негізінде оларды өткізу технологиясын университет өз бетінше құрастырып, бекітеді.
13.10. Дипломдық жұмыс (магистрлік диссертация) МАК ашық отырысында қорғалады. Докторлық диссертация диссертациялық кеңестің отырысында қорғалады.
13.11. Студентке мынадай жағдайда дипломдық жұмыстың (жобаның) орнына екі мемлекеттік емтихан тапсыруға рұқсат етіледі:
1) денсаулық жағдайы туралы медициналық анықтаманың негізінде стационарда ұзақ емделуде (бір айдан артық);
2) бала тууы туралы куәлігінің негізінде 3 жасқа дейінгі балалары бар;
3) ата-аналарының денсаулық жағдайы туралы медициналық анықтамасының негізінде ауру ата-анасын күтуші;
4) мүгедектік туралы медициналық анықтаманың негізінде мүмкіндігі шектеулі мүгедек.
13.12. Білім алушы бітіру жұмысын (диплом жұмысы/ жоба немесе магистрлік/докторлық диссертация) ғылыми жетекшісінің (магистрлер мен PhD үшін) оң пікірі болған жағдайда қорғайды. Егер ғылыми жетекші (магистрлер мен PhD үшін) «қорғауға жіберілмейді» деген теріс қорытынды шығарса, білім алушы бітіру жұмысын қорғамайды.
13.13. Магистрлік диссертацияның тақырыбы бойынша кемінде бір, докторлық диссертация тақырыбы бойынша кемінде жеті ғылыми мақала ашық басылымда жариялануы керек.
13.14. Дипломдық жұмыстар (жобалар), магистрлік және докторлық диссертациялар плагиатқа міндетті түрде тексеріледі.
13.15. Мемлекеттік және кешенді емтихандарды тапсыру мен диплом жұмыстарды, магистрлік, докторлық диссертацияларды қорғау нәтижелері сол күні жарияланады. Қорғаудың бағасы, сондай-ақ біліктілік пен академиялық дәреже және мемлекеттік үлгідегі диплом (үздік, үздік емес) беру туралы шешім МАК-тың жабық мәжілісінде комиссия мүшелері мен мәжіліске қатысушылар ашық дауысқа салып көпшілік дауыспен қабылданады.
13.16. Бағаны жоғарылату мақсатымен мемлекеттік/кешенді емтихандарды қайта тапсыру және диплом жұмыстарын (магистрлік, докторлық диссертация) қайта қорғауға рұқсат етілмейді.
13.17. Мемлекеттік/кешенді емтиханға себепті жағдайлармен келмеген білім алушы МАК төрағасының атына өтініш жазады, ақтау құжаттарын өткізіп, емтиханды комиссияның келесі мәжілісінде тапсыра алады. Кешенді емтиханды жақсы бағаға тапсырған магистрант/докторант магистрлік/докторлық диссертациясын қорғауға жіберіледі.
13.18. Қанағаттанарлықсыз бағаға ие боған тұлғаларға мемлекеттік/кешенді емтиханды қайта тапсыруға және/немесе дипломдық жұмысты/магистрлік диссертацияны қайта қорғауға қорытынды аттестацияның осы кезеңінде рұқсат етілмейді. Қанағаттанарлықсыз баға қойылғаннан кейін МАК-қа ұсынылған денсаулық күйі туралы анықтамалар қарастырылмайды.
13.19. Дипломдық/магистрлік диссертацияны қорғау қанағаттанарлықсыз деп табылса, МАК сол жұмысты енгізілген өзгерістерімен немесе жаңа тақырыппен қайта қорғауға мүмкіндік береді.
13.20. Қорытынды аттестациядан «қанағаттанарлықсыз» деген бағаға ие болған білім алушылар ЖОО жетекшісінің бұйрығымен оқудан шығарылып, оларға белгіленген үлгідеге Анықтама беріледі.
13.21. Білім алушының қорытынды аттестациядан қайта өтуі алдыңғы қорытынды аттестациядан «қанағаттанарлықсыз» баға алған жағдайда ғана келесі қорытынды аттестация кезеңінде тек бұрынғы формада жүргізіледі. Мұндай жағдайда мемлекеттік емтиханды тапсыра алмаған тұлғаларға арналған пәндер тізімі білім алушының теориялық курсты аяқтаған жылы бекітілген оқу жұмыс жоспарымен анықталады.
13.22. Қорытынды аттестация нәтижесі бойынша университеттен шығарылған білім алушы келесі оқу жылының қорытынды аттестациясынан кем дегенде екі апта бұрын білім беру ұйымының басшысының атына «F» «қанағаттанарлықсыз» баға алған формаларына жіберуге рұқсат беру жөнінде өтініш жазады. Білім алушы емтиханды қайта тапсыруға немесе диплом жұмысын қорғауға тек ақылы негізде жіберіледі.
13.23. Қорытынды аттестациядан өткен және жоғары білімнің кәсіби білім беру бағдарламасын меңгергенін дәлелдеген білім алушыға МАК-тың шешімімен мамандығына сай біліктілік және (немесе) «бакалавр» академиялық дәрежесі бойынша қосымшасы тіркелген мемлекеттік үлгідегі диплом беріледі.
Қорытынды аттестациядан өткен магистратураның кәсіби білім беру бағдарламасын меңгергенін дәлелдеген білім алушыға МАК-тың шешімімен мамандығына сай біліктілік немесе «магистр» академиялық дәрежесі бойынша қосымшасы тіркелген мемлекеттік үлгідегі диплом беріледі.
Қорытынды аттестациядан өткен доктарантураның кәсіби білім беру бағдарламасын меңгергенін дәлелдеген білім алушыға диссертациялық кеңестің ұсынысы бойынша ҚР БҒМ БҒСБК «философия докторы» (PhD) немесе «профиль бойынша доктор» ғылыми дәрежесін береді.
13.24. Философия докторының (PhD) немесе профиль бойынша доктор дайындайтын оқу үдерісінің аяқталуының негізгі критерийі докторанттың Жалпыға міндетті білім стандарты бойынша көлемде білім беру бағдарламасын меңгеруі болып табылады.
Магистратураның білім беру бағдарламасын мерзімінен бұрын меңгеріп, диссертацияны сәтті қорғаған жағдайда магистрантқа оқу мерзіміне қарамай магистр академиялық дәрежесі беріледі.
Докторантураның білім беру бағдарламасын мерзімінен бұрын меңгеріп, диссертацияны сәтті қорғаған және докторантқа ғылыми дәрежесін беру туралы диссертациялық кеңестің ұсынысын ҚР БҒМ БҒСБК қанағаттандырған жағдайда оқу мерзіміне қарамай білім алушыға PhD докторы немесе профиль бойынша доктор ғылыми дәрежесі беріледі.
13.25. Емтихандарды және дифференциалдық сынақтарды А, А- – «өте жақсы», В, В+, В-» жақсы бағаларға тапсырған және оқудың бүкіл кезеңінде орташа үлгерім балы (GRA) 3,5-ден төмен болмаса, сондай-ақ барлық мемлекеттік емтихандарды және дипломдық жұмысты А, А- – «өте жақсы» бағаға қорғаса үздік диплом беріледі (әскери дайындық бойынша баға есепке алынбайды).
Егер білім алушы оқу кезінде емтиханды қайта тапсырса, осы ережелердің талаптарына сәйкестігіне қарамастан, үздік диплом ала алмайды.
13.26. Білім беру бағдарламасы бойынша теориялық оқу курсын толық меңгерген, бірақ ғылыми-зерттеу (эксперименттік-зерттеу) компонентін орындамаған магистранттар мен докторанттарға зерттеу компонентінің кредиттерін қайта меңгеріп, диссертациясын келесі оқу жылында ақылы негізде қорғауға мүмкіндік беріледі. Мұндай жағдайда ғылыми-зерттеу (эксперименттік-зерттеу) компонентінің игерілмеген кредиттері ғана төленеді.
13.27. Аккредитациядан өткен мамандықтардың түлектерінің қалауымен ақылы негізде Diploma Supplement дипломға Еуропалық қосымша беріледі.
Толығырақ §§6, 7, 12, 13, 14, 33, 34, 35,38 қараңыз.
14. Білім алушылардың оқу жетістіктері тарихын тіркеу
14.1. Білім алушылардың оқу жетістіктерінің тарихы
- пәндер, оқытушылар, межелік және қорытынды бақылау, аралық және қорытынды аттестация, сондай-ақ практиканың барлық түрлерінің нәтижелері көрсетілген электрондық сынақ кітапшасында;
- белгілі оқу кезеңінде меңгерілген пәндер, олардың кредиттері мен әріптік және сандық бағалары көрсетілген тізімнен тұратын транскриптте тіркеледі.
14.2. Транскриптте білім алушының барлық қорытынды бағалары, сонымен қатар қайта тапсырған емтиханның оң нәтижелері жазылады.
14.3. Транскрипт оқудан шыққанда, академиялық ұтқырлық үшін, шетелдік машықтануға кету үшін, төлем ақысын жеңілдету бұйрығы үшін, Президенттік және атаулы стипендия алу үшін, ақылы негіздегі оқудан білім грантына ауысу үшін, компанияларда практикадан өту үшін, банктен несие алу үшін, университет ішінде немесе басқа ЖОО-ларға ауысу үшін, диссертация қорғағаннан кейін докторанттарға БҒМ БҒСБК өткізу үшін, сонымен қатар пререквизиттер бойынша айырмашылықтарын жойған, университетте академиялық бағдарламалар (ішкі, сыртқы) бойынша оқыған білім алушыларға беріледі.
14.4. Барлық оқылған пәндердің, кәсіби практикалардың, қорытынды аттестацияның нәтижелері, бағалары, кредитпен көрсетілген көлемі мен GPA көрсетілген 3 тілдегі транскрипт негізінде дипломға қосымша әзірленеді.
14.5 Белгіленген формадағы транскрипт Тіркеуші кеңседе беріледі.
Толығырақ §§6, 7, 12, 13 қараңыз.
15. Білім алушыларды университеттен шығару, академиялық демалыс беру
15.1. әл-Фараби атындағы ҚазҰУ білім алушысы университеттен мына себептермен шығарылуы мүмкін:
· басқа оқу орнына ауысуына байланысты.
· оқу тәртібін бұзғандығы үшін, университетпен байланысын үзгендігі үшін, дәлелсіз себептермен сабаққа қатыспау (қатыспаған сағат саны 36-дан асқан жағдайда), академиялық демалыс мерзімі аяқталғаннан кейін немесе шетелдік іссапардан соң (2 аптадан астам уақытта келмегені үшін); емтихан сессисына келмеу; емтихан тәртібін бұзғандығы үшін.
· оқу ақысын төлемеу.
· әл-Фараби атындағы ҚазҰУ Жарғысын, ішкі тәртіп ережелерін, Студент абыройы кодексін бұзғаны үшін.
15.2. Ауырғаннан кейін АМД Оқу үдерісін жоспарлау және қамтамасыз ету бөліміне немесе Жоғары оқу орнынан кейінгі білім беру институтына 3 күннің ішінде тапсырылған студенттік емханада бекітілген медициналық анықтама арқылы дәлелденген медициналық жағдайлар, шетелдік іссапарға шығу, университет әкімшілігінің келісуімен республика деңгейіндегі әртүрлі шараларға және спорттық жарыстарға қатысу, сонымен қатар құжатпен дәлелденген форс-мажорлық жағдайлар сабақты жіберудің дәлелді себептері болып саналады.
15.3. Мемлекеттік грант иегері болып табылатын білім алушы университеттен шыға-рылған жағдайда мемлекеттік гранттан айырылады.
15.4. әл-Фараби атындағы ҚазҰУ-дың білім алушылары медициналық көрсеткіші бойынша және ҚР Қарулы Күштері қатарына шақырылуына байланысты академиялық демалыс алуға құқығы бар.
Академиялық демалыс беру процедурасы Қазақстан Республикасының «Білім туралы» Заңына және ҚР БҒМ нормативті құжаттарына сәйкес жүзеге асырылады.
Оқу жұмыс жоспарындағы пән айырмашылығын жою үшін академиялық демалыстан қайтып келген білім алушы қажетті пәндерге тіркеледі және семестр бойында ағымдағы топтармен немесе қосымша семестрде қайта оқиды. Білім грантының иегерлері академиялық демалыстан және іссапардан кейін қайтадан тегін оқиды (бір рет), келісім-шартпен білім алушылар ақылы түрде оқиды. Туберкулез ауруына шалдығу себебімен академиялық демалыстан қайтып келген білім алушылар оқу жоспарларындағы айырмашылықтарды оқудың ақылы-ақысыз түріне қарамастан семестр бойы тегін оқып тапсырады.
16. Білім алушыларды ауыстыру тәртібі (білім алушының басқа ЖОО-дан, университет ішінде және курстан курсқа ауысуы)
16.1. Басқа жоғары оқу орнынан әл-Фараби атындағы ҚазҰУ-ға ауысу тәртібінің ең басты шарты аталған оқу орнында оқуды одан әрі қарай жалғастыру мүмкіндігі болып табылады.
Студенттер мен магистранттарды басқа ЖОО-дан ұлттық ЖОО-ға ауыстыру тек ақылы негізде ғана жүзеге асырылады. Бұл кезде студенттің үлгерімі өте жақсы және жақсы болуы, сондай-ақ ұлттық бірыңғай тестілеудің немесе кешенді тестілеудің сертификатындағы балл саны 60-тан төмен болмауы тиіс.
Мемлекеттік білім тапсырысы бойынша білім алып жатқан магистранттар мен докторанттар бір ЖОО-дан екіншісіне ҚР БҒМ келісімімен ауыстырылады.
16.2. ҚазҰУ-дың сәйкес келетін оқу түрі мен мамандықтарына ауысу мен қайта қабылдауы ҚР БҒМ 19.01.2012 ж. №110 бұйырығы бойынша жүзеге асырылады.
ҚазҰУБарлық оқу формасы бойынша әл-Фараби атындағы ҚазҰУ-ға ауысу процедурасы ҚР-ның «Білім туралы» Заңына және ҚР БҒМ нормативті құжаттарына сәйкес жүзеге асырылады.
16.3. Білім алушының басқа оқу орнынан сәйкес келетін курсқа ауысуы оқу жоспарындағы айырмашылықты жойған, соң талап етілетін кредиттер саны сай келгенде жүзеге асады. Мұнда оқу жұмыс жоспарындағы айырмашылық бакалавриат үшін міндетті компоненттің оқу пәні 5-тен аспауы керек, ал элективті пәндер кредит мөлшерімен сәйкес келуі керек. Керісінше жағдайда ол бір курс төменге ауысады. Оқу курсы пререквизиттерде ескере отырып анықталады.
Магистранттар мен докторанттардың ауысу кезінде басқа ЖОО-да оқылған элективті пәндерді қайта есептеу үшін олардың әл-Фараби атындағы ҚазҰУ білім беру бағдарламасының мазмұнына сәйкестігі анықталу керек. Керісінше жағдайда белгіленген тәртіппен жойылатын оқу жоспарындағы айырмашылықтар рәсімделеді.
Ауысудың міндетті шарты білім алушының жеке оқу жоспары бойынша меңгерілетін бағдарламаның бірінші академиялық кезеңді аяқтау болып табылады.
Білім алушының университеттің ішінде бір мамандықтан екінші мамандыққа, бір формадан екінші формаға ауысуы ұқсас талаптар бойынша ақылы түрде жүзеге асады. Білім алушының оқу жұмыс жоспарында пайда болған айырмашылықты жою үшін қажетті пәндерге тіркеледі, ереже бойынша оларды ағымдағы топтармен бірге оқиды.
16.4. Ақылы бөлімнен мемлекеттік грантқа ауысу жоғары оқу көрсеткіштеріне жеткен білім алушыға ҚР БҒМ нормативті талаптарына сәйкес вакантты орын болған жағдайда конкурсты негізде демалыс кезінде рұқсат етіледі.
16.5. әл-Фараби атындағы ҚазҰУ-дың білім алушылары аталған курстың оқу жоспарының талаптарын толық орындағанда, талап етілген кредит мөлшерін игергенде және GPA ауысу балының белгіленген деңгейін жинаған жағдайда келесі курсқа ректордың бұйрығымен көшіріледі. Келесі курсқа көшкен білім алушының академиялық қарыздары болса сәйкес пәндерді тек ақылы негізде қайта оқуы керек. Оқу жұмыс жоспарының талаптарын орындамаған және белгіленген GPA ауысу балын жинай алмаған білім алушы курсты қайта оқуға қалдырылады.
16.6. Академиялық қарызды жою мақсатында қайта оқуға қалдыру немесе оқу сабақтарына қайта қатысу ауыстыру бұйрығының негізінде рәсімделеді:
· білім алушының жеке өтінішіне факультет деканының және Экономика және бюджеттік жоспарлау департаменті директорының бұрыштамасы қойылғанда;
· факультет деканының қолы қойылған білім беру қызметі туралы (жазғы семестр) университетпен жасалған келісім-шарттар;
· оқу ақысын төлегені туралы квитанциясының көшірмесі.
Қайтарымды білім беру қызметі туралы келісім-шартқа белгіленген уақытта (ағымдағы жылдың оныншы қыркүйегіне дейін) отырмаған білім алушы оқу тәртібін бұзғаны үшін оқудан шығарылады.
17. Білім алушыларды қайта қабылдау тәртібі
17.1. Бұрын оқудан шығарылған білім алушыларды әл-Фараби атындағы ҚазҰУ-дың білім алушылары қатарына қабылдау барлық оқу түріне оқудан шығару мерзіміне байланыссыз демалыс кезінде ректордың бұйрығымен орындалады. Қайта қабылдаудың міндетті шарты білім алушының меңгерілетін бағдарламаның бірінші академиялық кезеңін жеке оқу жоспары бойынша аяқтауы болып табылады.
17.2. Оқу жоспарындағы айырмашылықты жойған соң талап етілетін кредит мөлшеріне жету қайта қабылдауды анықтайтын шарт болып табылады. Оқу жоспарындағы айырмашылық бакалавриат үшін міндетті блоктың пәні 5-тен аспауы керек және элективті пәндер бойынша кредит саны толықтай сәйкес келуі керек.
17.3. Білім алушылар қатарына сәйкес курсқа қайта қабылдау тек ақылы түрде жүргізіледі. Оқу курсы пререквизиттерді ескере отырып анықталады.
17.4. Қайта қабылдау процедурасы толықтай ҚР-ның «Білім туралы» Заңына және ҚР БҒМ нормативті құжаттарына сәйкес жүзеге асырылады.
Толығырақ §§10, 11 қараңыз.
mylektsii.ru - Мои Лекции - 2015-2017 год. (0.159 сек.)Пожаловаться на материал